《溅玉亭》
宋代·释道常

我名溅玉亭，五字仍一扫。
苍崖立积铁，悬瀑翻轻缟。
霏霏冰奁倾，粲粲玉匣倒。
殷勤点翠竹，散漫沾芳草。
喧轰雷霆怒，澒洞金石考。
直疑青山严，顿失赵盾杲。
飞帘吹不断，接景照逾皓。
初非智巧成，端自神物造。
凭栏熟自听，归来想怀抱。
拂除朱丝弦，写之流水操。

作者简介：释道常（？～九九一），住洪州（今江西南昌）百丈山大智院。依本山出家，后本山请归位住持，当第十一世。太宗淳化二年卒。《景德传灯录》卷二五有传。